Օլիմպոսի աստվածներ

մինի

Օլիմպոսի աստվածներ (օլիմպիականներ) հին հունական դիցաբանության մեջ երրորդ սերնդի աստվածներ (առաջին և երկրորդ սերնդի աստվածների և տիտաններից հետո), Օլիմպոս (Օլիմպիոս) սարի վրա բնակվող բարձրագույն էակներ։
Ավանդաբար օլիմպիական աստվածները տասներկուսն են, թեև դրանց անվանացանկերը ոչ միշտ են համընկնում։ Հին հունական կրոնում, Տասներկու Օլիմպիացիները հունական դիցարանի հիմնական աստվածություներն են, սովորաբար դրանք են՝ Զևս, Հերա, Պոսեյդոն, Դեմետրա, Աթենաս, Ապոլլոն, Արես, Հեփեստոս, Հերմես, Արտեմիս, Աֆրոդիտե, և կամ Հեստիա ու Դիոնիսոս։

Հադես ու Պերսեփոնեն երբեմն ներառված էին որպես Տասներկու Օլիմպիացիներ (հիմնականում պայմանավորված է Էլեուսինյան խորհուրդների ազդեցությամբ), թեև ընդհանուր առմամբ Հադեսը բացառվում է, քանի որ նա բնակվում է մշտապես դժոխքում և երբեմն է այցելում Օլիմպոս լեռը։ Երբեմն ընդգրկված էին լինում Հերակլես և Ասկլեպիոս։

 Տասներկու Օլիմպիացիները 
մինի|upright=1.9|Հատված հելլենիստական ռելիեֆովից (1-ին դար մ.թ.ա. 1-ին դար) պատկերված են Տասներկու Օլիմպիացիները նրանց ատրիբուտների հետ, ձախից աջ. Հեստիա (գավազան), Հերմես (թևավոր գլխարկ և ձող), Ափրոդիտե (քօղարկուած է), Արես (սաղավարտ ու նիզակ), Դեմետրա (գավազան և ցորենի խուրձ), Հեփեստոս (ձող), Հերա (գավազան), Պոսեյդոն (եռաժանի), Աթենաս (բու և սաղավարտ), Զևս (կայծակ և ձող), Արտեմիս (նետ ու երերում), Ապոլլոն (քնար)։ Ուոլթերս Արվեստի թանգարան

Տասներկու Օլիմպիացիները որոնք նաև հայտնի են որպես Դոդակեվեոն Dodekatheon (հունարեն՝ , «տասներկու» + θεοί, theoi, «աստվածներ»), հունական պանթեոնի հիմնական աստվածությունններն են, բնակվում էին Օլիմպոս՝ առասպելական լեռան վրա։ Օլիմպիացիները ստացել էին իրենց գերազանցությունը աստվածների պատերազմում, որով հետև Զևսը իր եղբայրների ու քույրերի գլխավորությամբ, հաղթանակ էր տարել Տիտաների դեմ։

«Տասներկու Աստվածների» հայեցակարգը բավական հին է քան ցանկացած պահպանված հունական կամ հռոմեական աղբյուրները։ Աստվածները հանդիպում են խորհրդակցության ժամանակ Հոմերոսի էպոսում, բայց առաջին հնագույն հղումը, որտեղ են բոլոր Օլիմպիացիները՝ կրոնական արարողությունների ժամանակ, գտնվում է Հոմերոսյան օրհներգում Հերմեսին։

Տասներկու Օլիմպիացիների հունական պաշտամունքը կարող է նկատվել 6-րդ դարում Աթենքում, և, հավանաբար չունի նախադեպ Միկենյան ժամանակահատվածում։ Տասներկու Օլիմպիացիների խորանը Աթենքում սովորաբար թվագրվում է 522/521 մ.թ.ա.

Տասներկու առավել հաճախ պատկերված արվեստում և պոեզիայում օլիմպիացիները հետևյալն են՝ Զևս, Հերա, Պոսեյդոն, Դեմետրա, Աթենաս, Ապոլլոն, Արես, Հեփեստոս, Հերմես, Արտեմիս, Աֆրոդիտե, և / կամ Հեստիա ու Դիոնիսոս։

Հադեսն հայտնի էր Էլեուսինյան ավանդույթի մեջ որպես Պլուտոն, սովորաբար ընդգրկված չէր Օլիմպիացիների շարքերում, քանի որ նրա թագավորությունը դժոխքն էր, ստորգետնյա թագավորությունը։

Պլատոնը կապում էր Տասներկու Օլիմպիացիներին տասներկու ամիսների հետ, և համարվում էր Պլուտոնին իրենցից մեկը, ում իր ենթադրությամբ, նվիրված էր վերջին ամիսը և մեռած հոգիները։ Նա նաև միացնում էր Տասներկու Օլիմպիացիներին Կենդանակերպի նշաններին և բացառում էր իրենց շարքերից Հեստիային։

Բայց Կնիդոսցի Եվդոկսուսը առաջին էր, ով համեմատել և կապել էր Օլիմպիացիներին Կենդանակերպի նշաների հետ։ Հին հունական կրոնում, «Օլիմպիական աստվածները» և «Տասներկու աստվածների պաշտամունքը», տարբեր հասկացություններ էին։ Համաձայն Հերոդորոսին Հերակլըայից, Դոդակեվեոնցիներն էին ՝ Զևս, Հերա, Պոսեյդոն, Աթենաս, Ապոլլոն, Հերմես, Ալփեոս, Կրոնոս, Հռեա և Քարիսներ։

Պատմական Հերոդոտուսը նաև Հերակլեսին էր միացնում Օլիմպիացիներին։

Ըստ Կոսին, Հերակլես և Դիոնիսոսն էին շարքերում, ի տարբերություն Արեսի և Հեփեստոսի, որոնք բացակայում էին։

Պինդար և Հերոդորոսը բացառում էին Հերկուլեսի անդամակցությունը օլիմպիացիներին, սակայն նշում էին, որ հենց նա է ստեղծել նրանց պաշտամունքը։

Լուցիանը (2-րդ դար) միացնում էր Հերկուլեսին և Ասկլեպիոսին Տասներկու Օլիմպիացիներին։ Հեբե, Հելիոս, Էոս, Սելենե և Պերսեփոնե երբեմն կցվում էին Տասներկու Օլիմպիացիներին։

Էրոսն հաճախ պատկերված էր լինում Աֆրոդիտե ի կողքին, բայց սովորաբար չէր հաշվում իրենցից մեկը։ Հռոմեական բանաստեղծ Էնիուսը տալիս է Հռոմեական համարժեքներ (The Dii Consentes), վեց տղամարդիկ, վեց կանայք, պահպանելով Վեստային (հռոմեական Հեստիա), ով խաղացել է կարևոր դեր Հռոմեական կրոնի մեջ, որպես պետական աստվածուհի և վեստալների ղեկավար։

 Օլիմպիական աստվածների անվանացանկ 
 Գլխավոր Օլիմպիացիները 
ՀունարենՀռոմերենՆկար Գործառույթները և ատրիբուտներԶևս Յուպիտեր  75px  Աստվածների թագավոր և Օլիմպոս լեռան իշխան։ Երկնքի և ամպրոպի աստված։ Կրոնոս և Հռեա տիտանների ամենափոքր երեխան է։ Խորհրդանիշներ՝ կայծակ, արծիվ, կաղնու ծառ, գավազան, և կշեռք։ Հերայի եղբայր և ամուսին, թեև նա շատ սիրուհիներ է ունեցել։ . Պոսեյդոնի և Հադեսի եղբայր։Հերա Յունոնա  75px  Աստվածների թագուհի և ամուսնության ու ընտանիքի աստվածուհին է։ Խորհրդանիշներ՝ սիրամարգ, նուռ, թագ, կկու, առյուծ և կով։ Կրոնոս և Հռեա տիտանների կրտսեր դուստրը։ Զևսի կինը և քույրը։ Լինելով ամուսնության աստվածուհի, նա հաճախ է փորձել վրեժխնդիր լինել Զևսի սիրուհիներից և իրենց երեխաներից։Պոսեյդոն Նեպտուն  75px  Ծովերի, երկրաշարժերի, և մակընթացության ալիքի աստված։ Խորհրդանիշներ՝ ձի, ցուլ, դելփին և եռաժանի։ Կրոնոս և Հռեա տիտանների միջնեկ որդին է։ Զևսի և Հադեսի եղբայր։ Ամուսնացած է ներեուհի Ամփիտրիտե ի հետ, սակայն, ինչպես և շատ հունական տղամարդ աստվածներ, շատ սիրուհիներ է ունեցել։ Դեմետրա Ցերերա  75px  Պտղաբերության, գյուղատնտեսության, բնության և եղանակների աստվածուհի։ Խորհրդանիշներ ՝ կակաչ, ցորեն, ջահ, և խոզ։ Կրոնոս և Հռեա տիտանների միջնեկ դուստր։Աթենաս Միներվա  75px  Իմաստության, արհեստագործության, պաշտպանության և ռազմավարական պատերազմի աստվածուհի։ Խորհրդանիշներ՝ բու և ձիթապտղի ծառ։ Զևսի և օվկիանուհի Մետիսի դուստր, նա ծնվեց իր հոր գլխից լիարժեք համալրված մարտական զենքով ու զրահով, քանի որ նա կուլ էր տվել իր մորը։Ապոլլոն Ապոլլոն (կամ Ֆոյբոս) 75px  Լույսի, գիտելիքի, բուժման, ժանտախտի և խավարի, արվեստի, երաժշտության, պոեզիայի, մարգարեության, աղեղնաձգության, արևի, երիտասարդության և գեղեցկության աստվածն է։ Զևսի և Լետոյի որդի։ Խորհրդանիշներ՝ արև, քնար, նետ ու աղեղ, ագռավ, դելփին, գայլ, կարապ, և մուկ։ Արտեմիսի երկվորյակ եղբայր։Արտեմիս Դիանա  75px  Որսի, կուսության, ծննդաբերության, աղեղնաձգության, լուսնի, և բոլոր կենդանիների աստվածուհին։ Խորհրդանիշներ՝ լուսին, եղնիկ, որսկան շուն, էգ արջ, օձ, նոճենու պտուղ, նետ ու աղեղ։ Զևսի և Լետոյի դուստր։ Ապոլլոնի երկվորյակ քույրը։Արես Մարս  75px  Պատերազմի, բռնության և արյունահեղության աստված։ Խորհրդանիշներ ՝ վարազ, օձ, շուն, անգղ, նիզակ, և վահան։ Զևսի և Հերայի որդին է, մյուս բոլոր աստվածները (բացառությամբ Ափրոդիտեից) արհամարհում են նրան։Ափրոդիտե Վեներա  75px  Սիրո, գեղեցկության և ցանկության աստվածուհի։ Խորհրդանիշներ ՝ աղավնի, թռչուն, խնձոր, մեղու, կարապ, մրտենի, և վարդ։ Զևսի և օվկիանուհի Դիոնայի դուստր, կամ գուցե ծնվել է Ուրանոսի սերմնահեղուկից, որը ընկել էր ծովը և առաջացրել փրփուրներ։ Ամուսնացած է Հեփեստոսի հետ, թեև նա շատ է դավաճանում ամուսնուն, հատկապես, Արեսի հետ։ Նրա անունից առաջացել է աֆրոդիզիակ բառը, իսկ լատիներեն Վեներա անվանումը տվել է մեզ վեներական բառը։ Հեփեստոս Վուլկան  75px  Դարբնոցի և արհեստավորների աստվածն էր։ Կրակի և դարբինի աստված։ Խորհրդանիշներ ՝ կրակ, սալ, կացին, էշ, մուրճը, աքցան, և դողալ։ Կամ Զևսի, կամ Հերայի որդին է։ Ամուսնացած է Աֆրոդիտեի հետ, թեպետ ի տարբերություն շատ աստվածներին նա հազվադեպ է դավաճանել կնոջը։ Նրա լատիներեն անունից առաջացել է Վուլկան բառը, այսինքն "հրաբուխ"։ Հերմես Մերկուրի  75px  Աստվածների սուրհանդակ։ Առևտրի, գողերի և խաղերի աստված։ ։ Խորհրդանիշներ՝ կադուցեուս (ձողիկ միահյուսված երկու օձերով), թևավոր սանդալներ և գլխարկ, քնար, արագիլ, ու կրիա։ Զևսի և հավերժահարս Մայայի որդին է։ Երկրորդ ամենաերիտասարդ Օլիմպիացին է, մեծ է Դիոնիսոսից։ Հեստիա Վեստա  75px  Օջախի, ընտանիքի և ընտանեկան կարգի, տաճարային կրակարանների աստվածուհի։ Նա առաջին օլիմպիական սերնդից է և Տասներկու Օլիմպիացիներից ավագն է։ Որոշ ցուցակներում նրա փոխարեն Դիոնիսոսն է, սակայն կա ենթադրություն, որ նա տվել է իր գահը նրան, որպեսզի պահպանի խաղաղությունը։ Կրոնոս և Հռեա տիտանների առաջին երեխան է։ Հադեսի, Դեմետրայի, Պոսեյդոնի, Հերայի և Զևսի ավագ քույրը։ Տասներկու Օլիմպիացիների ամենամեծ (ավագ) աստվածուհին է։ ԴիոնիսոսԲաքոս  75px  Գինու, տոնականության և զմայլանքի աստված։ Թատրոնի հովանավոր աստվածն է։ Խորհրդանիշներ՝ վազ, բաղեղ, գավաթ, վագր, պանտերա, ընձառյուծ, դելփին, այծ և սոճու կոն։ Զևսի և մահկանացու արքայադուստր Սեմելեի որդին է։ Ամուսնացած է արքայադուստր Արիադնայի հետ։ Ամենաերիտասարդ ու միակ մահկանացու մայր ունեցողն Օլիմպիացին է։ 

 Այլ օլիմպիացիներ 
Հետևյալ աստվածները և աստվածուհիները երբեմն ներառված էին որպես Տասներկու Օլիմպիացիներ։

 Հունարեն ՀռոմերենՆկար Գործառույթները և ատրիբուտներՀադեսՊլուտոն (երբեմն Օրկուս կամ Dis pater)  75px  Դժոխքի, ստորգետնյա թագավորության, մահացածների և երկրի ընդերքի հարստության աստվածն է։ («Pluto» թարգմանաբար նշանակում է "Միակ հարուստ, մեկ հարուստ"); նա ծնվել է առաջին օլիմպիական սերնդում, Զևսի, Պոսեյդոնի, Հերայի և Դեմետրայի ավագ եղբայր և Հեստիայի կրտսեր եղբայրն է, բայց քանի որ նա ապրում է դժոխքում, այլ ոչ թե Օլիմպոս լեռան վրա, նա, որպես կանոն, չի մտնում Տասներկու Օլիմպիացիների կազմի մեջ։ Հերակլես Հերկուլես  75px  Աստվածային հերոս, Զևսի և Ալկմենեի որդին է, Ամփիտրիոնի խորթ որդին ու Պերսևսի (Περσεύς) ծոռն է (կես եղբայրը) ։ Նա ամենամեծ հունական հերոսներից է, առնականության տիպարն է, օլիմպիական չեմպիոն է ընդդեմ հնագույն քթոնիկ հրեշների։ Պերսեփոնե Պրոզերպինա  75px  Դժոխքի թագուհի և Դեմետրայի ու Զևսի դուստր։ Նաև գարնանային ժամանակի աստվածուհին է։ Նա դարձավ Հադեսի կինը, երբ առևանգվեց նրա կողմից։ Դեմետրան խելագարության հասավ իր դստեր անհետացման պատճառով և մոռացության մատնեց երկիրը, ինչի համար ոչինչ էլ չէր աճում։ Զևս ի վերջո հրամայեց Հադեսին թույլ տալ Պերսեփոնեին հեռանալ ստորգետնյա թագավորությունից և վերադառնալ իր մայրիկի մոտ։ Բայց, քանի որ Պերսեփոնեն կերել էր դժոխքում նռան տասնաերկու սերմերից վեցը, նա ստիպված վերադառնում էր ամուսնու մոտ և վեց ամիս անց կացնում դժոխքում, ամեն տարի։ Սա ստեղծում էր եղանակները, երբ վեց ամիս ամեն ինչ աճում է և ծաղկում, ապա մյուս վեց ամիս ամեն ինչ թառամում է ու մեռնում։ Ասկլեպիոս Վերջովիս  75px  Բժշկության և բուժման աստված։ Նա ներկայացնում է բժշկական արվեստը։ Նրա դուստրերը ՝ Հիգիա (« Առողջություն»), Իասո («Բժշկություն»), Ակեսո («Բուժում»), Ագլա («Առողջ Փայլ»), և Պանացեա («Համընդհանուր դեղամիջոց»)։ Նա Ապոլլոնի և Կորոնիսի որդին է։ Էրոս Կուպիդոն  75px  Կրքոտ սիրո և գեղեցկության աստված։ Նրան նաև երկրպագում էին որպես պտղաբերության աստծո։ Ափրոդիտեի և Արեսի որդի։ Նա հաճախ պատկերված էր լինում քնարով կամ նետ ու աղեղով։ Խորհրդանշեր՝ դելֆիններ, վարդեր և ջահեր։ Հեբե Յուվենտա  75px  Նա Զևսի և Հերայի դուստրն է։ Հեբե աստվածների և աստվածուհիների գինեմատույց ն էր և նեկտար ու ամբրոսիա էր մատուցում։ Հետագայում ամուսնանում է Հերակլեսի հետ։ Պան Ֆավնուս կամՍիլվանոս  75px  Բնության, վայրիության, հովիվների և հոտերի, լեռների, որս, անտառի, և գեղջուկ երաժշտության աստուածն է։ Նիմփաների ուղեկից։ Արմատը «խուճապային» բառի գալիս է Պան աստծու անունից։ 

 Օլիմպոս լեռան երկրորդական բնակիչները
Հետևյալ աստվածները, աստվածուհիների և կիսաստվածները սովորաբար չեն համարվել Օլիմպիացի, սակայն նրանք սերտ կապերի մեջ էին նրանց հետ։ 
 Էոլաս քամիների թագավորը, Անեմոեի պահապան, սեզոնային քամիների վարպետ։ 
 Ամփիտրիտե ծովի թագուհի, Տրիտոնի մայրը ու Պոսեյդոնի կինը։ 
 Անեմոե չորս քամու ուղղությունների մարմնացում (հյուսիսային, հարավային, արևելքային և արևմտյան)։
 Աուրա սառը քամիների և մաքուր օդի աստվածուհի։
 Բիա ուժի մարմնացում։
 Կիրկե կախարդության փոքր աստվածուհին է, չպետք է շփոթել Հեկատայի հետ։
 Դեյմոս ահաբեկչության աստված, Արեսի որդին է և Փոբոսի եղբայրը։
 Դիոնե օվկիանուհի, Ափրոդիտեի մայրը (Զևսի կինը ըստ Հոմերին)։
 Իլիփիա ծննդաբերության աստվածուհի, Զևսի և Հերայի դուստրը։
 Էնիո պատերազմի աստվածուհի, Արեսի ուղեկից ը։ Նա նաև որոշ դեպքերում համարվում է Արեսի քույրը, այդ դեպքում նրա ծնողները Զևս և Հերան են։
 Էոս լուսաբացի մարմնացում։
 Էրիս երկպառակության և տարաձայնության աստվածուհի։ 
 Գանիմեդես աստվածների գինեմատույց։ 
 Քարիսներ գեղեցկության աստվածուհիներ, Հերայի կամ Ափրոդիտեի ուղեկիցներ։ 
 Հարմոնիա համաձայնության և ներդաշնակության աստվածուհի, Էրիսի հակառակ պատկեր, Ափրոդիտեի դուստրը։ 
 Հեկատե կախարդանկի, վհուկների և խաչմերուկների աստվածուհի։
 Հելիոս արևի անձնավորում, տիտան։ 
 Հորաներ Օլիմպոսի պահապաներ։ 
 Հիպնոս քնի աստված, Մորփեուսի հայրը, Նիկտայի որդի։ 
 Իրիս անձնավորում է ծիածանը, նաև Օլիմպոսի սուրհանդակն է, Հերմեսի հետ։
 Կրատոս իշխանության մարմնացում։
 Լետո անտեսանելիության տիտանուհի, Ապոլլոնի և Արտեմիսի մայրը։ 
 Մոյրաներ Ճակատագրեր՝ Կլոթո (մանող), Լաքեսիս (բախտ), Ատրոպե (Անդառնալիություն)
 Մոմուս երգիծանքի, հեգնանքի և բանաստեղծների աստված։
 Մորփեուս երազների աստված։
 Մուսաներ գիտության և արվեստի ինը աստվածուհիներ, նրանց անունները. Կալլիոպե, Կլիո, Էրատո, Եվտերպե, Մելպոմենե, Պոլիհիմնիա, Տերփսիքորա, Թալիա, Ուրանիա։
 Նեմեսիս հաշվեհարդարի ու վրեժխնդրության աստվածուհի, Նիկտայի դուստր։
 Նիկե հաղթանակի աստվածուհի։ 
 Նիկտա գիշերվա աստվածուհի։
 Պաեոն բժիշկների աստված։ 
 Պերսևս Զևսի որդի, Մեդուսայի սպանողը, լեգենդար Միկենյան և Պերսևսյան տոհմի հիմնադիր։ 
 Փոբոս վախի աստուած, Արեսի որդին է և Դեյմոսի եղբայրը։
 Սելենե լուսնի անձնավորում, տիտանուհի։ 
 Ստիքս Ստիքս գետի աստվածուհի, գետի, որտեղ աստվածները երդվում էին տալիս։
 Թանատոս մահվան աստված, երբեմն մահի մարմնացում է։
 Թեսևս Պոսեյդոնի որդին է, Աթենքի առաջին հերոս, Մինոտավրոսի սպանող։ 
 Տրիտոն ծովերի սուրհանդակ, Պոսեյդոնի և Ամփիտրիտեի որդին է։ Նա ունի ոլորված կոնք - խեցի։ 
 Տիքե հաջողության աստվածուհի։
 Զելոս եռանդի, ջերմեռանդության, տենչի մարմնացում է։

 Աղբյուրներ 
 Հռոմեական և հունական աստվածների համապատասխանությունը
 Энциклопедия античной мифологии: Олимп 
 Энциклопедия античной мифологии: Олимпийские боги 

Կատեգորիա:Հին հունական աստվածներ
Կատեգորիա:Օլիմպոսի աստվածներ